कुलदीप सेंगर को BJP ने पार्टी से निकाला तो प्रियंका गांधी ने कसा तंज- 'आखिरकार भाजपा ने मान ही लिया कि...'  
कुलदीप सेंगर निकालने के बाद प्रियंका ने कसा तंज
'BJP ने माना कि उसने 'अपराधी' को ताकत दे रखी थी'
उन्नाव रेप का आरोपी है विधायक कुलदीप सेंगर
प्रिंयका गांधी वाड्रा (Priyanka Gandhi Vadra) ने गुरुवार को कटाक्ष करते हुए ट्वीट किया कि आखिरकार सत्तारूढ़ पार्टी ने मान लिया कि उसने एक 'अपराधी' को ताकत दे रखी थी. प्रियंका गांधी ने ट्वीट कर कहा, 'सुप्रीम कोर्ट की आभारी हूं कि उसने उत्तर प्रदेश में 'जंगलराज' का संज्ञान लिया.' उन्होंने लिखा, 'इस बीच, भाजपा ने आखिरकार मान लिया कि उसने एक अपराधी को ताकत दी थी और खुद को सही करने एवं एक युवती के लिए न्याय की दिशा में बढ़ने के लिए कुछ कदम उठाया.'

इससे पहले आज ही प्रियंका गांधी (Priyanka Gandhi) ने बीजेपी (BJP) पर निशाना साधा था. प्रियंका गांधी ट्वीट कर बाराबंकी में एक छात्रा द्वारा पुलिस से सवाल किए जाने संबंधी खबर शेयर करते हुए ट्वीट किया था, 'अगर कोई रसूख वाला-बड़ा इंसान कुछ गलत करता है तो उसके खिलाफ हमारी आवाज सुनी जाएगी क्या? यह बाराबंकी की एक छात्रा का 'बालिका जागरूकता रैली' के दौरान यूपी सरकार से पूछा गया सवाल है." यही सवाल आज उत्तर प्रदेश की हर महिला और बच्ची के मन में है.बीजेपी जवाब दो. 

What is the BJP waiting for? Why has this man not been expelled from their party even when his name is in the latest FIR in the Unnao Rape Case?#BJPSackSengarpic.twitter.com/cTpQ0HbFNT

इससे पहले प्रियंका गांधी ने ट्वीट कर पूछा था कि भाजपा किस बात का इंतजार कर रही है और बलात्कार के आरोपी विधायक को पार्टी से क्यों नहीं निकाल रही? प्रियंका गांधी (Priyanka Gandhi) ने ट्वीट किया था, 'भाजपा किस बात का इंतजार कर रही है? पार्टी इस व्यक्ति को निकाल क्यों नहीं रही है, जबकि उसका नाम उन्नाव बलात्कार कांड में हाल में हुई दर्ज एफआईआर में भी है.' उन्होंने इस ट्वीट के साथ हैशटैग 'बीजेपी सैक सेंगर' भी लिखा यानी भाजपा सेंगर को बर्खास्त करे.